**Farské oznamy**

**Druhá pôstna nedeľa - rok C (16. 3. 2025)**

|  |  |  |
| --- | --- | --- |
| Pondelok |  | 17.30 |
| Utorok |  | 7.00 |
| Streda | Sv. Jozefa, ženícha Preblahoslavenej Panny Márie, slávnosť | 17.30 |
| Štvrtok |  | 17.30 |
| Piatok |   | 17.00 |
| Sobota |  | 17.00 Oblazov |
| Nedeľa | Tretia pôstna nedeľa | 8.00 a 10.30 |

Minulý týždeň som vyhlásil, žeby sme mali v týždni brigádu. Meníme ale trošku stratégiu a brigáda by bola len v sobotu 22.3., taká celodenná od 7.30 hod. do 16.-17.00 hod. chceli by sme obiť fasádu do výšky 1,5 metra do kameňa a potom koľko dočiahneme s posuvným lešením. Chcem vás chlapi poprosiť o pomoc. Čím viac by nás bolo tým, rýchlejšie by sme to mohli mať. Ak by ste sa mohli nahlásiť v sakristii alebo na telefón, bolo by to pre nás prehľadnejšie. Niečo pod zub zabezpečíme. Ak by ste si mohli doniesť murárske kladivo, menšie elektrické búracie kladivo, fúrik, lopatu, majzel, všetko je vítané.

Ak Pán dá, tak týždeň po Veľkej noci teda 28.4. by sme začali s rekonštrukciou nášho kostola. Začali by sme stavať lešenie a pravdepodobne od 5.5. by sme začali s prácami na streche a fasáde. Chcem poprosiť mužov, dobrovoľníkov, či by nám pri tom mohli pomôcť s pomocnými prácami pre klampiarov i na fasáde. Predstava je taká, žeby sme vytvorili pracovné skupiny ideálne na každý deň 5 mužov doobeda a 5 mužov poobede. Doobeda by som chcel poprosiť a osloviť najmä dôchodcov, ktorí sú na tom zdravotne dobre a majú chuť pomôcť, lebo ostatní muži musia byť v práci. Ak by sme dokázali vytvoriť 10 takýchto skupín (5doobeda od pondelka do piatku a 5 poobede). Teda každý muž by obetoval jeden deň v týždni po dobu napr. 6 týždňov. Nikto by sa pri tom veľa nenarobil a spoločne by sme to zvládli. Prosím, aby ste nad tým porozmýšľali a ochotní muži nech sa prihlásia v sakristii alebo u mňa na telefón 0903248077 alebo u Braňa Grofčíka 0907559612 s tým, žeby nám veľmi pomohlo, keby mali vybraný deň alebo dni, ktorí môžu pomôcť. Prosím ženy, keby to mužom doma odkázali a v mojom mene ich poprosili.

Od 2.8. – 9.8. 2025 vás pozývam na farskú púť do Medžugoria. Bude tam stretnutie mládeže Mladifest. Púť je otvorená pre všetkých, tým, že program v Medžugorii je prispôsobený mládeži, aj vo forme prednášok. Navštívili by sme spolu miesta zjavenia Podbrdo i Križevac. Dva dni by sme strávili pri mori a to cestou tam i späť. Cena za pobyt je 350 eur, je v nej zahrnuté cestovné, ubytovanie a 4x polopenzia. Nie je v nej zahrnuté poistenie. Kapacita je 48 miest. Pozývam vás stráviť spoločne čas odpočinku i duchovného načerpania.

V stredu o 18.30 pozývam na stretnutie s Ingou, ktorá nás vovádza do modlitby príhovoru.

Vo štvrtok po sv. omši by sme mali Nikodémovu noc ako čas odpočinku a stretnutia sa s Pánom v Eucharistii s možnosťou sv. spovede alebo rozhovoru do 21.00 hod.

V piatok pred sv. omšou o 16.15 sa budeme modliť krížovú cestu a taktiež v nedeľu o 15.00 sa budeme modlievať krížovú cestu. Srdečne vás na tieto pobožnosti pozývam a prosím, keby ste sa nahlásili v sakristii a niekto si tie krížové cesty vždy pripravil.

Vzadu na stolíku si môžete kúpiť časopis Naša žilinská diecéza za 1,5 eur alebo si zobrať katechézu pre rodiny alebo Pôstnu krabičku.

V zbierke na charitu sme darovali 805 eur. Nech Pán odmení vašu štedrosť.

Na Tv Lux bude dnes ďalší príbeh zo seriálu The Chosen – Vyvolení. Pozývam si ho pozrieť.

Ďakujem za vaše modlitby, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č.19. Želám vám peknú nedeľu, nezabudnite sa pred obedom spoločne pomodliť a v týždni si jeden druhému požehnať. Teraz prijmite kňazské požehnanie.